ഒരു മുസല്മാന് ഭാരതീയ ജനതാപാര്ടിയില് നിലകൊള്ളുമ്ബോള് അനുഭവിക്കേണ്ടി വരുന്ന തെറിവിളികള്, നേരിടേണ്ടി വരുന്ന അവഹേളനം ഇതൊക്കെ ജനങ്ങള്ക്ക് മനസിലാവില്ല ബിജെപി ഭാരവാഹിത്വം രാജിവച്ച് അലി അക്ബര് കോഴിക്കോട്: 12.10.2021 ബിജെപി നേതാവും സംവിധായകനുമായ അലി അക്ബര് പാര്ടിയുടെ സംസ്ഥാന സമിതി ഭാരവാഹിത്വം രാജിവച്ചു. ബിജെപി പുനസംഘടനയുമായി ബന്ധപ്പെട്ട അതൃപ്തിയെ തുടര്ന്നാണ് രാജിയെന്നാണ് സൂചന ലഭിച്ചത്. രാജിക്കാര്യം ഫേസ്ബുക് പോസ്റ്റിലൂടെയാണ് അലി അക്ബര് പറഞ്ഞത്. ബിജെപിയില് ചേര്ന്നു പ്രവര്ത്തിക്കുന്ന ഒരു മുസല്മാന് നേരിടേണ്ടി വരുന്ന എതിര്പും അവഹേളനവും മറ്റുള്ളവര്ക്ക് മനസിലാവില്ലെന്നും അദ്ദേഹം ഫേസ്ബുക് പോസ്റ്റില് പറഞ്ഞു. അലി അക്ബറിന്്റെ ഫേസ്ബുക് പോസ്റ്റിന്റെ പൂര്ണരൂപം:ഒരു മുസല്മാന് ഭാരതീയ ജനതാപാര്ട്ടിയില് നിലകൊള്ളുമ്ബോള് അനുഭവിക്കേണ്ടി വരുന്ന തെറിവിളികള്, സ്വകുടുംബത്തില് നിന്നും സമുദായത്തില് നിന്നും നേരിടേണ്ടി വരുന്ന അവഹേളനം ഇതൊക്കെ സമാന്യ ജനങ്ങള്ക്ക് മനസ്സിലായി എന്ന് വരില്ല, പക്ഷെ രാഷ്ട്രീയ നേതൃത്വത്തിനു മനസ്സിലാവണം, അധികാരവും ആളനക്കവുമുള്ളപ്പോള് ഉള്ളപ്പോള് ഓടിക്കൂടിയ എന്നെപ്പോലുള്ളവരെക്കുറിച്ചല്ല ഞാന് പറയുന്നത്, വര്ഷങ്ങള്ക്കു മുന്പേ സംഘിപ്പട്ടം കിട്ടിയ മുസ്ലീങ്ങളെക്കുറിച്ചാണ്, അവരൊക്കെ കഴിഞ്ഞ പൗരത്വ വിഷയ സമയത്തൊക്കെ കേരളത്തില് ഓടി നടന്നു പ്രവര്ത്തിക്കുന്നതും കണ്ടു, ഒരുപാട് പേരെ എനിക്കറിയാം.. മുന്പ് പറഞ്ഞ സാമൂഹിക വേട്ടയാടലിനെ കൂസാക്കാതെ ധര്മ്മത്തെ അറിഞ്ഞു പുല്കിയവര്... രാഷ്ട്രം എന്ന വികാരത്തോടെ ചലിച്ചവര്... അത്തരത്തില് ചിലരെ വേട്ടയാടുന്നത് കണ്ടു... വേദനയുണ്ട്. ഒരുവനു നൊന്താല് അത് പറയണം, പ്രതിഫലിപ്പിക്കണം അത് സമാന്യ യുക്തിയാണ്, പൂട്ടിട്ട് പൂട്ടിവയ്ക്കാന് യന്ത്രമല്ല... അതിനെ അത്തരത്തില് കാണാതെ അംശവടികൊണ്ട് തടവലല്ല പരിഹാരം, കാണുന്ന കാഴ്ചയും, കേള്ക്കുന്ന കേഴ്വിയും ഒരു മനുഷ്യനില് ചലനം സൃഷ്ടിക്കും. അതുകൊണ്ടാണല്ലോ ആര്ജ്ജുനന് അധര്മ്മികളായ ബന്ധു ജനങ്ങള്ക്കിടയില് വില്ലുപേക്ഷിക്കാന് തയ്യാറായപ്പോള് ഭാഗവാന് ഉപദേശം നല്കേണ്ടിവന്നത്.. കൃഷ്ണന് അര്ജ്ജുനനെ മാറ്റിനിറുത്തി മറ്റൊരാളെ യുദ്ധത്തിന് പ്രേരിപ്പിക്കയല്ല ചെയ്തത്..മഹാഭാരത കഥ ഓര്മ്മിപ്പിച്ചു എന്നേയുള്ളു...കൃഷ്ണ പക്ഷം നിന്നു വേണം പ്രതിസന്ധികളെ നേരിടാന്.ഒച്ചയില്ലാത്തവന്റെ ആയുധമാണ് അക്ഷരങ്ങള്.. അത് കുറിക്കാന് വിരല് ആവശ്യപ്പെടും.. ആര് പൊട്ടിച്ചെറിഞ്ഞാലും ധര്മ്മവാദികളെ ഒന്നും ബാധിക്കയില്ല അത് ധര്മ്മത്തോടൊപ്പം ഒറ്റയ്ക്കാണെങ്കിലും സഞ്ചരിക്കും, ചില ആനുകാലിക സംഭവങ്ങള് ഹൃദയത്തെ വേട്ടയാടി അത് ഒന്ന് തീര്ക്കുന്നു. എല്ലാ ഉത്തരവാദിത്വങ്ങളുമൊഴിഞ്ഞു, പക്ഷങ്ങളില്ലാതെ മുന്പോട്ടു പോവാന് തീരുമാനിച്ചു... എന്ത് കര്ത്തവ്യമാണോ ഭഗവാന് എന്നിലര്പ്പിച്ചത് അത് യജ്ഞ ഭാവത്തോടെ ചെയ്യാന് ഭഗവാന് സഹായിക്കട്ടെ.